b'\n_START_ARTICLE_\nMarsala (Sicilia)\n_START_PARAGRAPH_\nMarsala (fra arabisk: Marsa allah \xe2\x80\x93 Guds havn) er en havneby som ligger ytterst p\xc3\xa5 Sicilias vestkyst og tilh\xc3\xb8rer provinsen Trapani i Italia. Den har 77\xc2\xa0000 innbyggere.\n_START_SECTION_\nN\xc3\xa6ringsvirksomhet\n_START_PARAGRAPH_\nMarsala er sentrum for det vestlige Sicilias vindyrking, og har derfor mange vinleggere og en skole for vindyrking. Marsalavinen kommer herfra. Utover dette lever byen blant annet av fiskeri, fiskeforedling, olivenoljeproduksjon og turisme.\n_START_SECTION_\nHistorie\n_START_PARAGRAPH_\nMarsala ble grunnlagt i 397 f.Kr. av kartagerne som festningen Lilybaion etter at deres tidligere befestning Motya var blitt \xc3\xb8delagt. Under den f\xc3\xb8rste puniske krig var Lilybaion deres siste fotfeste p\xc3\xa5 Sicilia. Men kartagerne tapte krigen og festningen falt og hele Sicilia i 241 f.Kr.. Romerne, de nye makthavere, overtok og kalte den for Lilybaeum. _NEWLINE_Festningen forfalt s\xc3\xa5, og da det vestromerske rike falt kom omr\xc3\xa5det p\xc3\xa5 sarasenernes hender. De gjenoppbygget festningen og gav den navnet Marsa allah. Etterhvert ble den en by, og etterhvert kom den igjen p\xc3\xa5 italienske hender._NEWLINE_Mot midten av 1500-tallet forfalt byen. Men p\xc3\xa5 1700-tallet begynte engelskmenn med vinproduksjon der. Byen fikk ikke s\xc3\xa6rlig betydning f\xc3\xb8r ved Italias samling; det var her at Giuseppe Garibaldi og hans 1\xc2\xa0000 frivillige gikk i land den 11. mai 1860.'